Την σύλληψη των μελών του Ρουβίκωνα ζητά το τουρκικό ΥΠΕΞ με ανακοίνωση που εξέδωσε μετά την επίθεση στα γραφεία της Turkish Airlines.



Συγκεκριμένα, μέλη του "Ρουβίκωνα" επιτέθηκαν στα γραφεία της τουρκικής αεροπορικής εταιρείας, στον Άλιμο, το πρωί της Τετάρτης.

"Καταδικάζουμε την επίθεση κατά των γραφείων της Turkish Airlines στην Αθήνα, κατά την οποία προκλήθηκαν υλικές ζημιές", αναφέρει σε ανακοίνωσή του το τουρκικό υπουργείο Εξωτερικών.



Σύμφωνα με την ανακοίνωση που επικαλείται την ελληνική αστυνομία, την ευθύνη για την επίθεση ανέλαβε η αναρχική ομάδα "Ρουβίκωνας" που έχει επίσης πραγματοποιήσει επίθεση κατά της τουρκικής πρεσβείας στην Αθήνα τις 26 Ιουλίου και κατά του τουρκικού προξενείου στην Κομοτηνή στις 5 Φεβρουαρίου 2017.



"Αναμένουμε ότι οι δράστες αυτών των ενεργειών εναντίων τουρκικών αντιπροσωπειών στην Ελλάδα θα συλληφθούν και θα βρεθούν ενώπιον της δικαιοσύνης το συντομότερο δυνατόν".